section_heading: Povijest uporabe
paragraph_text: Talir Marije Terezije bio je jedna od prvih kovanica u masovnoj uporabi u Sjedinjenom Američkim Državama. Pored austrijskih kovnica, kovan je u velikom broju europskih zemalja, te u Africi i Indiji (Bombaj) sve do kraja Drugog svjetskog rata. Procjenjuje se da je Između 1751. i 2000., iskovano je oko 389 milijuna kovanica. Talir Marije Terezije bio je službeno sredstvo plaćanja u velikom dijelu Afrike sve do sredine 1960-ih od Sjeverne Afrike preko Somalije, Etiopije, Kenije, Tanzanije do Mozambika. Osobito je bio popularan uz obale Crvenog mora gdje lokalni trgovci nisu htjeli prihvatiti nikakvu drugu novčanicu. Talijani su za vrijeme svoje Talijanske istočne Afrike iskovali vrlo slične kovanice, želivši njima zamijeniti talir, ali nisu uspjeli.<ref>Alan McRae, "A Famous Trade Coin," Australian Coin Review 356 [veljača 1994.] str. 30.